CELEX: 32016R0015
Language: da
Date: 2016-01-07 00:00:00
Title: Kommissionens gennemførelsesforordning (EU) 2016/15 af 7. januar 2016 om godkendelse af den tidligere jugoslaviske republik Makedoniens program for bekæmpelse af salmonella hos æglæggende høner og om ændring af bilag I til forordning (EF) nr. 798/2008 for så vidt angår oplysningerne om den tidligere jugoslaviske republik Makedonien i listen over tredjelande, hvorfra konsumæg kan importeres til Unionen (EØS-relevant tekst)

8.1.2016   
            
            
               DA
            
            
               Den Europæiske Unions Tidende
            
            
               L 5/1
            
         KOMMISSIONENS GENNEMFØRELSESFORORDNING (EU) 2016/15
   af 7. januar 2016
   om godkendelse af den tidligere jugoslaviske republik Makedoniens program for bekæmpelse af salmonella hos æglæggende høner og om ændring af bilag I til forordning (EF) nr. 798/2008 for så vidt angår oplysningerne om den tidligere jugoslaviske republik Makedonien i listen over tredjelande, hvorfra konsumæg kan importeres til Unionen
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 3) og 4), artikel 9, stk. 2, litra b), og artikel 9, stk. 4,
   under henvisning til Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (2), særlig artikel 10, stk. 2,
   under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (3), særlig artikel 11, stk. 1, og
   ud fra følgende betragtninger:
   
               (1)
            
            
               I henhold til Kommissionens forordning (EF) nr. 798/2008 (4) må fjerkræ og fjerkræprodukter (i det følgende benævnt »varerne«) kun importeres til og føres i transit gennem Unionen fra tredjelande, områder, zoner og segmenter, der er opført i kolonne 1 og 3 i skemaet i del 1 i bilag I til samme forordning.
            
         
               (2)
            
            
               I forordning (EF) nr. 798/2008 er der også fastsat krav vedrørende udstedelse af veterinærcertifikat for de pågældende varer. Kravene tager hensyn til, om der er behov for særlige betingelser som følge af sygdomsstatus i disse tredjelande, områder, zoner eller segmenter. De særlige betingelser og de standardveterinærcertifikater, der skal ledsage sendingen ved import af varerne, er fastsat i del 2 i bilag I til forordningen.
            
         
               (3)
            
            
               Ved forordning (EF) nr. 2160/2003 er der fastsat bestemmelser om bekæmpelse af salmonella i forskellige fjerkræpopulationer i Unionen. Heri fastsættes det, at et tredjeland for at blive optaget eller forblive på listerne over tredjelande, hvorfra medlemsstaterne i henhold til EU-lovgivningen har tilladelse til at importere konsumæg fra fjerkræ, der er omfattet af forordningen, for den relevante art eller kategori skal forelægge Kommissionen et salmonellabekæmpelsesprogram med garantier, som svarer til garantierne i medlemsstaternes nationale salmonellabekæmpelsesprogrammer. Garantier og oplysninger i den forbindelse indgår også i de enkelte standardveterinærcertifikater for de varer, der er opført i del 2 i bilag I til forordning (EF) nr. 798/2008.
            
         
               (4)
            
            
               Den tidligere jugoslaviske republik Makedonien (5) har indgivet en anmodning om tilladelse til, at der kan importeres konsumæg og fjerkrækød til Unionen. Kommissionen har vurderet de fremsendte oplysninger positivt med hensyn til de dyresundhedsmæssige betingelser i dette tredjeland, som er påkrævet for import og transit af disse varer. De dyresundhedsmæssige betingelser for import af fersk fjerkrækød til Unionen er strengere end dem for konsumæg på grund af den eventuelt øgede risiko for overførsel af sygdomme, som er forbundet med denne vare. Der er planlagt en audit, som foretages af Levnedsmiddel- og Veterinærkontoret, i 2016 for at vurdere sundhedstilstanden for fjerkræ og betingelserne for import af fjerkrækød fuldt ud. I afventning af denne audit bør tilladelsen til import til Unionen begrænses til konsumæg.
            
         
               (5)
            
            
               Den tidligere jugoslaviske republik Makedonien har forelagt Kommissionen sit program for bekæmpelse af salmonella i æglæggerflokke af Gallus gallus. Det blev konstateret, at programmet giver garantier, der er ligestillet med de garantier, der er foreskrevet i forordning (EF) nr. 2160/2003, og det bør derfor godkendes.
            
         
               (6)
            
            
               Den tidligere jugoslaviske republik Makedonien er opført på listen i Kommissionens afgørelse 2011/163/EU (6) og har en godkendt overvågningsplan for restkoncentrationer for æg.
            
         
               (7)
            
            
               Som følge af salmonellabekæmpelsesprogrammets ligestilling bør import af konsumæg fra den tidligere jugoslaviske republik Makedonien tillades. Oplysningerne om den tidligere jugoslaviske republik Makedonien i del 1 i bilag I til forordning (EF) nr. 798/2008 bør derfor ændres.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Godkendelse af bekæmpelsesprogrammet
   Det bekæmpelsesprogram, den tidligere jugoslaviske republik Makedonien har forelagt i henhold til artikel 10, stk. 1, i forordning (EF) nr. 2160/2003, godkendes for så vidt angår salmonella i æglæggerflokke af Gallus gallus.
   Artikel 2
   Ændring af forordning (EF) nr. 798/2008
   Oplysningerne om den tidligere jugoslaviske republik Makedonien i del 1 i bilag I til forordning (EF) nr. 798/2008 ændres som angivet i bilaget til nærværende forordning.
   Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. januar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 325 af 12.12.2003, s. 1.
   
      (3)  EUT L 139 af 30.4.2004, s. 206.
   
      (4)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).
   
      (5)  Den tidligere jugoslaviske republik Makedonien: foreløbig kode, som på ingen måde foregriber den endelige nomenklatur for dette land, der vil blive fastsat efter afslutningen af de igangværende forhandlinger i FN herom.
   
      (6)  Kommissionens afgørelse 2011/163/EU af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (EUT L 70 af 17.3.2011, s. 40).
   
      BILAG
      I del 1 i bilag I til forordning (EF) nr. 798/2008 affattes oplysningerne vedrørende den tidligere jugoslaviske republik Makedonien således:
      
         
                     Tredjelandets eller områdets ISO-kode og navn
                  
                  
                     Tredjelandets, områdets, zonens eller segmentets kode
                  
                  
                     Beskrivelse af tredjelandet, området, zonen eller segmentet
                  
                  
                     Veterinærcertifikat
                  
                  
                     Særlige betingelser
                  
                  
                     Særlige betingelser
                  
                  
                     Status mht. overvågning for aviær influenza
                  
                  
                     Status mht. vaccination mod aviær influenza
                  
                  
                     Salmonellabekæmpelsesstatus
                  
               
                     Model(ler)
                  
                  
                     Supplerende garantier
                  
                  
                     Slutdato (1)
                  
                  
                     Startdato (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     »MK — den tidligere jugoslaviske republik Makedonien (4)
                  
                  
                     MK-0 (4)
                  
                  
                     Hele landet
                  
                  
                     E, EP«